CELEX: 
Language: lt
Date: 2020-01-13 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl tam tikrų išsamių ekologiškų produktų gamybos taisyklių iš dalies keičiamas Europos Parlamento ir Tarybos Reglamento (ES) 2018/848 II priedas

EUROPOS
                              KOMISIJA

                                                       Briuselis, 2020 01 13
                                                       C(2020) 51 final

                 KOMISIJOS DELEGUOTASIS REGLAMENTAS (ES) …/...

                                          2020 01 13

     kuriuo dėl tam tikrų išsamių ekologiškų produktų gamybos taisyklių iš dalies keičiamas
             Europos Parlamento ir Tarybos Reglamento (ES) 2018/848 II priedas

                                     (Tekstas svarbus EEE)

LT                                                                                            LT
 ---pagebreak---                               AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     Kadangi buvo priimtas naujas reglamentas dėl ekologinės gamybos, kuris bus pradėtas taikyti
     nuo 2021 m. sausio 1 d., būtina priimti deleguotąjį reglamentą, kuriuo dėl išsamių ekologinės
     gamybos taisyklių, taikomų daigintoms sėkloms, bičių kolonijų maitinimui ir plėšriųjų
     akvakultūros gyvūnų šėrimui, taip pat akvakultūros gyvūnų jauniklių auginimui, būtų iš dalies
     keičiamas Reglamentas (ES) 2018/848. Gamintojams reikalingas teisinis aiškumas dėl naujų
     taisyklių, kurios bus taikomos šioms skirtingoms produktų kategorijoms, o ES valstybės narės
     turi turėti pakankamai laiko šioms naujoms taisyklėms integruoti į nacionalinę teisę.

     2.      KONSULTACIJOS PRIEŠ PRIIMANT AKTĄ
     Aktas buvo išsamiai aptartas su valstybėmis narėmis Ekologinės gamybos ekspertų grupėje,
     taip pat su pagrindinėmis ekologiniam sektoriui atstovaujančiomis organizacijomis,
     konkrečiai, Tarptautine ekologinio žemės ūkio judėjimo federacija (IFOAM), Europos
     ūkininkų ir Europos žemės ūkio kooperatyvų asociacija (COPA-COGECA) ir Europos
     ekologinių sertifikuotojų taryba (EOCC). Rengdamas šias taisykles, Žemės ūkio ir kaimo
     plėtros GD glaudžiai bendradarbiavo su kitais generaliniais direktoratais jų kuruojamose
     srityse. Pateikti pranešimai PPO partneriams, surengtos bendrosios viešos konsultacijos su
     plačiąja visuomene. Po konsultacijų su plačiąją visuomene aktas buvo iš dalies pakeistas
     siekiant išaiškinti, kad daiginti naudojamas sėklos apima daigus, ūglius ir pipirnes.

     3.      DELEGUOTOJO AKTO TEISINIAI ASPEKTAI
     Šiame deleguotajame akte nustatomos papildomos gamybos taisyklės, taikomos skirtingoms
     produktų kategorijoms: pateikiama su sėklų daiginimu, bičių kolonijų maitinimu, plėšriųjų
     akvakultūros gyvūnų pašarais susijusi papildoma informacija ir auginimo praktika, taip pat
     nurodomos papildomos akvakultūros gyvūnų jauniklių auginimo sąlygos.

LT                                                1                                                  LT
 ---pagebreak---                    KOMISIJOS DELEGUOTASIS REGLAMENTAS (ES) …/...

                                              2020 01 13

     kuriuo dėl tam tikrų išsamių ekologiškų produktų gamybos taisyklių iš dalies keičiamas
             Europos Parlamento ir Tarybos Reglamento (ES) 2018/848 II priedas

                                         (Tekstas svarbus EEE)

     EUROPOS KOMISIJA,
     atsižvelgdami į Sutartį dėl Europos Sąjungos veikimo,
     atsižvelgdama į 2018 m. gegužės 30 d. Europos Parlamento ir Tarybos reglamentą (ES)
     2018/848 dėl ekologinės gamybos ir ekologiškų produktų ženklinimo, kuriuo panaikinamas
     Tarybos reglamentas (EB) Nr. 834/20071, ypač į jo 12 straipsnio 2 dalies e punktą, 14
     straipsnio 2 dalies c punktą ir 15 straipsnio 2 dalies a ir d punktus,
     kadangi:
     (1)    Reglamento (ES) 2018/848 III skyriuje nustatytos bendrosios ekologiškų produktų
            gamybos taisyklės, o jo II priede – išsamios gamybos taisyklės;
     (2)    kadangi sėklų daiginimo procese dygdami daigai naudoja vien tik sėklose esančius
            išteklius ir yra tiesiogiai vartojami kaip maisto produktai, daiginti naudojamos sėklos
            turėtų būti ekologiškos;
     (3)    kalbant apie bičių kolonijų maitinimą, jei kolonijos išlikimui kyla pavojus dėl klimato
            sąlygų, lervas būtų galima apsaugoti nuo bado panaudojant ekologiškos bitininkystės
            žiedadulkes. Siekiant padidinti bičių kolonijos išlikimo galimybes, reikėtų sudaryti
            sąlygas bičių kolonijas maitinti ir ekologiškomis žiedadulkėmis;
     (4)    kalbant apie reikalavimus, taikomus akvakultūros gyvūnams, ypač jaunikliams,
            pažymėtina, kad lervų auginimą sudaro trys etapai: kiaušinėlių išsiritimas ir
            autotrofinis etapas, kai lervos suvartoja savo trynio maišelio atsargas, po jo einantis
            heterotrofinis etapas, kai lervos minta planktonu, ir paskutinis etapas – perėjimas prie
            naujo šėrimo režimo. Kadangi paskutiniuoju lervos vystymosi etapu ji virsta jaunikliu,
            turėtų būti nustatytos naujos jauniklių auginimo sąlygos, apimančios naujausias
            sektoriaus žinias, atsižvelgiant į ekologinės gamybos principus;
     (5)    dabartinės plėšriųjų akvakultūros gyvūnų šėrimo taisyklės apima bendrą kiekybinį
            augalinės kilmės pašarų ribojimą. Kadangi tokia mityba atitinka ne visų rūšių mitybos
            poreikius ir nebūtinai yra tinkama visais vystymosi etapais, tas apribojimas turėtų būti
            panaikintas;
     (6)    todėl Reglamento (ES) 2018/848 II priedas turėtų būti atitinkamai iš dalies pakeistas;
     (7)    siekiant aiškumo ir teisinio tikrumo, šis reglamentas turėtų būti taikomas nuo
            Reglamento (ES) 2018/848 taikymo dienos,

     1
            OL L 150, 2018 6 14, p. 1.

LT                                                 2                                                   LT
 ---pagebreak---      PRIĖMĖ ŠĮ REGLAMENTĄ:

                                              1 straipsnis
     Reglamento (ES) 2018/848 II priedas iš dalies keičiamas pagal šio reglamento priedą.

                                              2 straipsnis
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.
     Jis taikomas nuo 2021 m. sausio 1 d.

     Šis reglamentas privalomas visas ir tiesiogiai taikomas visose valstybėse narėse.

     Priimta Briuselyje 2020 01 13

                                                 Komisijos vardu
                                                 Pirmininkė
                                                 Ursula von der LEYEN

LT                                                  3                                              LT
 ---documentbreak---                               EUROPOS
                              KOMISIJA

                                                     Briuselis, 2020 01 13
                                                     C(2020) 51 final

                                                     ANNEX

                                          PRIEDAS

                                              prie

                  KOMISIJOS DELEGUOTOJO REGLAMENTO (ES) …/...
                                    XXX

     kuriuo dėl tam tikrų išsamių ekologiškų produktų gamybos taisyklių iš dalies keičiamas
              Europos Parlamento ir Tarybos reglamento (ES) 2018/848 II priedas

LT                                                                                            LT
 ---pagebreak---                                                   PRIEDAS

     Reglamento (ES) 2018/848 II priedas iš dalies keičiamas taip:
     (1)     I dalies 1.3 punktas pakeičiamas taip:
             „1.3. Nukrypstant nuo 1.1 punkto, leidžiama vykdyti sėklų daiginimą, jei jos yra
                   ekologiškos, ir auginti cikorijas, be kita ko, merkiant į skaidrų vandenį.“;
     (2)     II dalies 1.9.6.2 punkto b papunktis pakeičiamas taip:
             „b)   maitinti bičių kolonijas galima tik tais atvejais, kai dėl klimato sąlygų kolonijos
                   išlikimui kyla pavojus. Tokiu atveju maitinama ekologišku medumi,
                   ekologiškomis žiedadulkėmis, ekologiškais cukraus sirupais arba ekologišku
                   cukrumi.“;
     (3)     III dalis iš dalies keičiama taip:
             (a)   3.1.2 punktas papildomas šiuo papunkčiu:
                   „3.1.2.3. Jauniklių auginimas
                   Jūrų žuvų rūšių lervas galima auginti taikant auginimo sistemas (pageidautina
                   mezokosmus arba didžiatūres sistemas). Tos auginimo sistemos turi tenkinti
                   šias sąlygas:
                   (a)   pradinis laikymo tankis neviršija 20 kiaušinėlių ar lervų viename litre;
                   (b)   lervų auginimo talpyklos tūris – ne mažesnis kaip 20 m3;
                   (c)   lervos minta talpykloje natūraliai susidarančiu planktonu, kuris prireikus
                         papildomas atskirai paruoštu fitoplanktonu ir zooplanktonu.“;
             (b)   3.1.3.3. punkto e papunktis pakeičiamas taip:
                   „e)“ augalinės arba gyvūninės kilmės ekologiškoms pašarinėms žaliavoms.“

LT                                                    1                                                  LT